section_heading: Spomenici i znamenitosti
paragraph_text: Kapelica je 15. kolovoza 2003. posvećena kapelica Majci Božjoj koju je vlastitim sredstvima obnovio bivši zatočenik srpskih koncentracijskih logora Željko Dvojković. On se naime zavjetovao ako preživi strahote zatočeništva da će u znak zahvalnosti Majci Božjoj obnoviti kapelicu srušenu u srpskoj agresiji. Kapelicu je posvetio pater Slavko Antunović, župnik vukovarske župe Sv. Filipa i Jakova kojoj su kratko vrijeme pripadali i Bogdanovci. U Vukovaru se naime 24. kolovoza osnovala nova župa "Kraljice mučenika" kojoj pripadaju i Bogdanovci.